AIŠKINAMASIS RAŠTAS

Dėl Molėtų rajono savivaldybės 2021 metų konsoliduotųjų ataskaitų rinkinio ir

biudžeto vykdymo ataskaitos tvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymas nustato savivaldybės tarybai išimtinę teisę tvirtinti savivaldybės konsoliduotųjų ataskaitų rinkinį Lietuvos Respublikos biudžeto sandaros įstatymo ir Lietuvos Respublikos viešojo sektoriaus atskaitomybės įstatymo nustatyta tvarka. Savivaldybės konsoliduotųjų ataskaitų rinkinį rengia savivaldybės administracija. Lietuvos Respublikos viešojo sektoriaus atskaitomybės įstatymas nustato, kad savivaldybės konsoliduotųjų ataskaitų rinkinį sudaro konsoliduotųjų biudžeto vykdymo ataskaitų rinkinys ir konsoliduotųjų finansinių ataskaitų rinkinys.

Konsoliduotųjų biudžeto vykdymo ataskaitų rinkinį sudaro biudžeto pajamų ir išlaidų plano vykdymo ataskaita, biudžeto išlaidų sąmatos vykdymo ataskaitos, biudžeto vykdymo ataskaitų aiškinamasis raštas.

Konsoliduotųjų finansinių ataskaitų rinkinį sudaro finansinės būklės ataskaita, veiklos rezultatų ataskaita, pinigų srautų ataskaita, grynojo turto pokyčių ataskaita ir finansinių ataskaitų aiškinamasis raštas.

 Pagal Lietuvos Respublikos vietos savivaldos įstatymo 27 straipsnio 1 dalies 2 punktą savivaldybės kontrolieriui pateikus audito išvadą (pridedama) dėl Molėtų rajono savivaldybės 2021 metų savivaldybės konsoliduotųjų ataskaitų rinkinio, kurį sudaro biudžeto vykdymo ataskaitų ir finansinių ataskaitų rinkiniai, savivaldybės tarybai teikiamas tvirtinti Molėtų rajono savivaldybės 2021 metų konsoliduotųjų ataskaitų rinkinys.

Vadovaujantis Lietuvos Respublikos biudžeto sandaros įstatymo 36 straipsnio 3 dalimi, savivaldybės biudžeto vykdymo ataskaitų rinkinį tvirtina savivaldybės taryba pagal rodiklius nurodytus šio įstatymo 26 straipsnio 4 dalyje. Parengtoje Molėtų rajono savivaldybės 2021 metų biudžeto vykdymo ataskaitoje (pridedama) nurodoma:

1. Bendra pajamų suma ir jų paskirstymas pagal pajamų rūšis. Ataskaitoje detalizuojamas pajamų plano vykdymas pagal pajamų rūšis.

2. Bendra asignavimų suma ir jų paskirstymas biudžetinėms įstaigoms, savivaldybių administracijos padaliniams programoms vykdyti. Asignavimai skiriami išlaidoms, iš jų – darbo užmokesčiui, ir turtui įsigyti. Ataskaitoje nurodomas patikslintas asignavimų valdytojų išlaidų planas ir plano vykdymas, panaudojimas. Bendras asignavimų planas įvykdytas 95,3 proc. dėl negautų dotacijų iš Europos Sąjungos fondo, negautų biudžetinių įstaigų pajamų.

Molėtų rajono savivaldybės 2021 metų biudžeto vykdymo ataskaitoje pateikiama informacija apie 2021 metų administracijos direktoriaus rezervo lėšų panaudojimą. Pagal Biudžeto sandaros įstatymo 35 straipsnio 1 dalį, savivaldybių biudžetų vykdymo ataskaitų rinkiniai sudaromi atsižvelgiant ir į panaudotas savivaldybės administracijos direktoriaus rezervo lėšas.

 Pagal Molėtų rajono savivaldybės administracijos direktoriaus rezervo lėšų naudojimo tvarkos aprašo, patvirtinto Molėtų rajono savivaldybės tarybos 2021 m. birželio 30 d. sprendimu Nr. B1-163 „Dėl Molėtų rajono savivaldybės administracijos direktoriaus rezervo lėšų naudojimo tvarkos aprašo patvirtinimo“ 22 punktą, finansų skyrius parengia praėjusių metų rezervo lėšų panaudojimo ataskaitą, kuri pateikiama Savivaldybės tarybai kartu su tvirtinamu konsoliduotųjų ataskaitų rinkiniu (pridedama).

 **2. Siūlomos teisinio reguliavimo nuostatos:**

Priėmus šį sprendimą, bus įgyvendintos įstatyminės nuostatos dėl Molėtų rajono savivaldybės biudžeto vykdymo ataskaitų rinkinio ir konsoliduotųjų finansinių ataskaitų rinkinio patvirtinimo, pateikti duomenys Savivaldybės tarybai apie Molėtų rajono savivaldybės finansinę būklę.

 **3. Laukiami rezultatai:**

Patvirtintassavivaldybės konsoliduotųjų ataskaitų rinkinys už 2021 metus.

 **4. Lėšų poreikis ir jų šaltiniai:**

 Lėšos nereikalingos.

 **5. Kiti sprendimui priimti reikalingi pagrindimai, skaičiavimai ar paaiškinimai.**